เมื่อ4วันที่แล้วหนูใส่หูฟังเชื่อมกับโทรศัพท์แล้วก็ลืมปรับระดับความดังของเสียงค่ะตอนนั้นระดับความดังอยู่ในระดับสูงที่สุดแล้วหนูก็เผลอเลื่อนไปเจอเพลงทรงอย่างแบดท่อนฮุกที่เป็นเสียงตะโกนค่ะซึ่งมันดังมากๆๆๆๆเลยค่ะหนูต้องรีบถอดหูฟังออกหลังจากนั้นหนูรู้สึกว่าการได้ยินลดลงไปเลยค่ะตอนที่หนูดูทีวีหนูฟังคำไม่ค่อยชัดเท่าไหร่ค่ะแล้วก็มีอาการหูอื้อข้างขวาเหมือนมีอะไรมาอุดหูเอาไว้ค่ะพร้อมกับมีอาการปวดหูข้างขวาเล็กน้อยแล้วหนูก็รู้สึกว่าตัวเองอ่านหนังสือไม่ค่อยจำด้วยค่ะไม่รู้จะเกี่ยวกันไหมค่ะแต่มาวันนี้เหมือนกับว่าการได้ยินจะดีขึ้น ฟังคำได้ชัดขึ้นแต่ยังมีอาการปวดหูข้างขวาเล็กน้อยและหูอื้อข้างขวาอยู่ค่ะอาการแบบนี้มันอันตรายมากไหมคะมันสามารถหายเองได้ไหมคะแล้วจำเป็นต้องไปพบแพทย์เฉพาะทางไหมคะ
สวัสดีค่ะ งาน,การที่ใส่หูฟัง แล้วเปิดระดับเสียงที่ดังสุด อาจทำให้หูได้รับบาดเจ็บ โดยอาจทำให้เส้นประสาทในรูหูบาดเจ็บ หรือเยื่อแก้วหูเกิดการทะลุฉีกขาด ซึ่งก็จะทำให้มีอาการปวดหู หูอื้อ การได้ยินเสียงลดลงในทันที แต่หลังจากนั้น การได้ยิน และอาการปวดหูก็จะค่อยๆ กลับมาดีขึ้น เพราะเส้นประสาทจะกลับมาเป็นปกติก่อน ส่วนเยื่อแก้วหูหากมีการฉีกขาด ก็จะใช้เวลานานกว่าในการซ่อมแซมตัวเองและกลับมาติดกันทั้งนี้ หากการได้ยินเริ่มกลับมาดีขึ้น ก็น่าจะมีแค่การบาดเจ็ลของเส้นประสาท ไม่น่ามีเยื่อแก้วหูทะลุ ดังนั้น แนะนำควรสังเกตอาการไปก่อน หากผ่านไปอีก 2-3 วัน การได้ยินเป็นปกติดี อาการปวดหูหายไป ก็ไม่จำเป็นต้องทำอะไร แต่หากการได้ยินยังไม่กลับมาเป็นปกติเหมือนเดิม แนะนำควรไปพบแพทย์เพื่อตรวจว่ามีเยื่อแก้วหูทะลุหรือไม่ค่ะ หากทะลุ ก็ต้องติดตามอาการ ว่าต่อมาเยื่อแก้วหุจะสมานติดกันได้หรือไม่ค่ะ ในระหว่างนี้ ต้องรักษาหูให้แห้งอยู่เสมอ ห้ามไม่ให้น้ำเข้าไปในหู เพื่อป้องกันไม่ให้เกิดการติดเชื้อแทรกซ้อน เช่น ห้ามว่ายน้ำ เวลาอาบน้ำใช้โฟม หรือสำลีอุดหูเพื่อไม่ให้น้ำเข้าหู เป็นต้น